CELEX: 62013CN0249
Language: lv
Date: 2013-05-06 00:00:00
Title: Lieta C-249/13: Lūgums sniegt prejudiciālu nolēmumu, ko 2013. gada 6. maijā iesniedza Tribunal administratif de Pau (Francija) — Khaled Boudjlida / Préfet des Pyrénées-Atlantiques

29.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 189/13
            
         Lūgums sniegt prejudiciālu nolēmumu, ko 2013. gada 6. maijā iesniedza Tribunal administratif de Pau (Francija) — Khaled Boudjlida/Préfet des Pyrénées-Atlantiques
   
   (Lieta C-249/13)
   2013/C 189/25
   Tiesvedības valoda — franču
   
      Iesniedzējtiesa
   
   
      Tribunal administratif de Pau
   
   
      Lietas dalībnieki pamata procesā
   
   
      Prasītājs: Khaled Boudjlida
   
   
      Atbildētājs: Préfet des Pyrénées-Atlantiques
   
   
      Prejudiciālie jautājumi
   
   
               1)
            
            
               Kāds ir Eiropas Savienības Pamattiesību hartas 41. pantā definēto tiesību tikt uzklausītam apjoms attiecībā uz ārvalstnieku, kas ir trešās valsts valstspiederīgais, kas uzturas [Francijā] nelikumīgi un attiecībā uz kuru ir pieņemts repatriācijas lēmums? It īpaši, vai šīs tiesības ietver tiesības būt iespējai analizēt visus pret viņu izvirzītos pierādījumus, kas attiecas uz viņa uzturēšanās tiesībām, izteikt mutisku vai rakstisku viedokli ar pietiekamu laiku pārdomām un saņemt viņa izvēlēta padomnieka palīdzību?
            
         
               2)
            
            
               Vai vajadzības gadījumā šis saturs ir jāgroza vai jāierobežo, ņemot vērā repatriācijas politikas vispārējo interešu mērķus, kas norādīti iepriekš minētajā 2008. gada 16. decembra direktīvā (1)?
            
         
               3)
            
            
               Ja atbilde ir apstiprinoša, kādus pielāgojumus var pieļaut un atbilstoši kādiem kritērijiem tie ir jānosaka?
            
         
      (1)  Eiropas Parlamenta un Padomes 2008. gada 16. decembra Direktīva 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi (OV L 348, 98. lpp.).